Președintele ales al Slovaciei a cerut suspendarea campaniei electorale pentru europarlamentare după tentativa de asasinare a premierului Robert Fico
Președintele ales al Slovaciei, Peter Pellegrini, a solicitat partidelor politice din țara sa suspendarea campaniei electorale pentru alegerile europarlamentare, în contextul tentativei de asasinat asupra premierului Robert Fico. Pellegrini a fost susținut în alegerile prezidențiale de partidul prim-ministrului, dar nu și-a început încă mandatul.